# Юлъяҡшин Радик Мөхәрләм улы

Юлъяҡшин Радик Мөхәрләм улы, ижади псевдонимы Elvin Grey (17 май 1989 йыл) — Рәсәйҙә танылыу алған башҡорт йырсыһы, рус, башҡорт һәм татар телдәрендә сығыш яһай. Башҡортостан (2017) һәм Татарстан (2022) Республикаларының атҡаҙанған артисы.

# Юлъяҡшин Радик Мөхәрләм улы
## Биографияһы

Радик Мөхәрләм улы Юлъяҡшин 1989 йылдың 17 майында Башҡорт АССР-ының баш ҡалаһы Өфөлә эшсе ғаиләһендә икенсе бала (унан ике йәшкә олораҡ апаһы бар) булып тыуған. Черниковкала урынлашҡан 48-се башҡорт лицейында уҡыған. Радик бала саҡтан баянда һәм ҡурайҙа уйнарға өйрәнә.
2006 йылда үҙенең «Самый шулай» тигән тәүге йыр альбомын сығара. 2007 йылда икенсе альбомы сыға, бында ул йырҙар авторы ла, башҡарыусы ла, тауыш продюсеры ла була.
Мәскәү дәүләт педагогия университетын тамамлаған. 2011 йылдан алып Радик Мәскәү ҡалаһында йәшәй һәм «Elvin Grey» псевдонимы менән сәхнәләргә сыға. «ELVIN GREY» продюсер үҙәгенең сопродюсеры булып тора.
2017 йылдың июлендә Радик Юлъяҡшин «Башҡортостан Республикаһының атҡаҙанған артисы» тигән маҡтаулы исемгә лайыҡ булды.
2018 йылдың 2 ноябрендә «Татар-Информ» мәғлүмәт агентлығында үткән пресс-конференцияһында үҙенең башҡорт булыуын рәсми раҫланы:
* Мин Башҡортостанда тыуҙым, телем башҡорт, рухым башҡорт.
2020 йылдың 5 октябрендә Радик Юлъяҡшин Башҡортостан Республикаһы Башлығының мәҙәниәтте һәм йәштәр сәйәсәтен үҫтереү мәсьәләләре буйынса кәңәшсеһе итеп тәғәйенләнде. Ул был вазифаны йәмәғәт башланғысында башҡарасаҡ.
Музыка сәнғәтен үҫтереүгә индергән өлөшө өсөн 2022 йылдың 26 апрелендә йырсыға «Татарстан Республикаһының атҡаҙанған артисы» тигән маҡтаулы исем бирелде.

# Юлъяҡшин Радик Мөхәрләм улы
## Ҡаҙаныштары

* Радик Юлъяҡшин, үҙенең былтырғы рекордын ҡабатлап, 2018 йылдың 8 декабрендә «Өфө-Арена»ла үткән концертына 8 мең тамашасы йыйҙы.
* 2016 йылда Татарстандың эшлекле электрон гәзите «Бизнес Online» (Деловая электронная газета «Бизнес Online») үткәргән тауыш биреү йомғаҡтары буйынса Радик Юлъяҡшин «Татарстан мәҙәниәтендә Йыл кешеһе» булып танылды. 2,5 мең уҡыусы ҡатнашҡан был үҙенсәлекле бәйгелә еңеүҙе йырсы Татарстан Республикаһының Дәүләт симфоник оркестрының художество етәксеһе һәм дирижеры Александр Сладковский менән бүлеште
* 2006—2012 йылдарҙа Башҡортостандың телевизион һәм радиоканалдары үткәргән бәйгеләрҙә «Йыл йырсыһы» номинацияһында еңеүсе була, шулай уҡ бер нисә тапҡыр «Йыл йыры», «Йыл аранжировщигы» номинацияларында ла еңеүсе тип табыла. 2012 йылда «Йыл хиты» номинацияһында Гран-при ала. 2013 йылда «Минең ҡала» Мәскәү фестивале һәм «Мин артист» Бөтә Рәсәй бәйгеһенең финалисы була. Шул уҡ йылда «Иң талантлы» тип исемләнгән Бөтә Рәсәй конкурсында еңеп сыға.

# Юлъяҡшин Радик Мөхәрләм улы
## Йырсы тураһында ҡыҙыҡлы мәғлүмәт

* 2019 йылдың 17 мартында «Өфө уттары» комплексындағы концерт барышында Башҡортостан Республикаһы Башлығы вазифаһын ваҡытлыса башҡарыусы Радий Хәбиров Радик Юлъяҡшинды 30 йәше менән ҡотланы.
* Интернетҡа Радик Юлъяҡшинға арналған «Элвин Грей: Путь к мечте» тигән рус телендәге 40 минутлыҡ документаль фильм ҡуйылған. Уны Ранил Ғилметдинов төшөргән. Фильмға башҡарыусының популяр йырҙары, шулай уҡ уның ижад хаҡындағы монологтары ингән. Кадр артындағы тауыш Радик Юлъяҡшиндың биографияһы менән таныштыра.
* 2018 йылдың 18 декабрендә Татарстандың Аҙнаҡай ҡалаһында Элвин Грейҙың концертын өҙөргә маташтылар: уның телефонына тамаша барған залда шартлатҡыс булыуы һәм уның тиҙҙән шартлаясағы тураһында СМС-хәбәр килә.
* Элвин Грей кинорежиссер Илшат Рәхимбай менән бергә фильм төшөрә башларға һәм уның продюсеры булырға йыйына, йырсы фильмда төп ролде башҡара.
* 2018 йылдың декабрендә Татарстанда Радик Юлъяҡшинға Ғабдулла Туҡай исемендәге республика дәүләт премияһын бирергә тәҡдим иттеләр.
* Рәмис Латыйпов: Элвин Грей, син татар халкын нишләттең? «ТАТМЕДИА» АҖ филиалы «Татар-информ» мәгълүмат агентлыгының Интертат.ру / Intertat.ru республика электрон газетасы. 2 декабрь 2018 (тат.) (Тикшерелеү көнө: 3 декабрь 2018).
* 2017 йылда Радик Юлъяҡшин тураһында мәғлүмәт башҡорт теле дәреслегенә индерелде.

# Юлъяҡшин Радик Мөхәрләм улы
## Маҡтаулы исемдәре һәм башҡа бүләктәре

* Башҡортостан Республикаһының атҡаҙанған артисы (2017).
* Татарстан Республикаһының атҡаҙанған артисы (2022).
* Бөтә донъя башҡорттары ҡоролтайының «Ал да нур сәс халҡыңа!» миҙалы (2018)

# Юлъяҡшин Радик Мөхәрләм улы
## Йырсы төрлө матбуғат сараларында

* Элвин Грей ответил на упреки коллег из Татарстана о схожести шоу «Яңы моң» и «Яңа йолдыз». ИА «Башинформ», 16 марта 2021 года (рус.) (Тикшерелеү көнө: 16 март 2021)
* Президент Татарстана высказался об отношениях с Башкортостаном и о концертах Элвина Грея. ИА «Башинформ», 18 февраля 2021 года (рус.) (Тикшерелеү көнө: 18 февраль 2021)
* Театр абсурда: Элвин Грей рассказал, почему отменил все концерты в Татарстане на 2021 год. ИА «Башинформ», 15 февраля 2021 (рус.) (Тикшерелеү көнө: 18 февраль 2021)
* Лада Волкова. Радик Юльякшин: «В 30 лет надо задуматься о многом». Башкирский артист отпраздновал юбилей концертом в «Огнях Уфы». // Сетевое издание «МК в Башкортостане» ufa.mk.ru. 2019, 22 мая. (рус.) (Тикшерелеү көнө: 22 май 2019)
* Латыйпов Р. Юлъякшин-Элвин Грей: Бу дәрәҗәгә ирешү өчен, 12 ел эшләдем. 2018 йыл 11 май архивланған. // «Татар-информ» сайты, 2017, 29 апрель. (тат.)
* Ахмирова С. Молодой музыкант из Уфы Радик Юльякшин: «Моя Родина будет гордиться своим сыном». 2015 йыл 3 апрель архивланған. // «Рroufu.ru» сайты. 2013, 17 октябрь. (рус.)